钦定古今图书集成/明伦汇编/闺媛典/第305卷 > 皇清三十八 > 斯为朴妻李氏
## 钦定古今图书集成/明伦汇编/闺媛典/第305卷 > 皇清三十八 > 斯为朴妻李氏

按《顺庆府志》：“李氏，丰乐里人。父文举，家世力田，澹薄无他营。有斯为朴者，年长无子，乞媒聘焉。氏既为斯家妇，年甫及笄，性闲静柔顺。三日后，即撤环瑱，操井臼，躬亲耘耔，服劳不倦。既娠，生子，举斯氏。年二十有二，未几而为朴病，谓氏曰：‘茕茕弱息，何恃可立’？氏曰：‘恃有妾在’。既而为朴亡。氏挈子去城，居于乡，昼则胼” 胝操作，夜则悬灯课诵，艰苦备尝，甘之如饴。如是三十馀载，举斯始为诸生，且得子。丙戌之秋，献寇屠邑，氏携子孙避难于郪江。贼势锐甚，恐不得脱，旋奔盐亭之高峰山涧中，凡三阅月。迨王师入蜀，长鲸授首，始返故庐。荆榛满目，无以给朝夕，日采山蕨野苓，以哺诸孤。甲午，举斯举乡荐，孙翼亦为诸生。氏年逾七十，有司高其节，以闻于朝，有

诏旌闾而举，斯又殁。妇李氏亦相继死，茕茕一孙年。

始十二卒，赖氏成立，并嫁其二女孙，以寿终。